[{"text_idx": "#000000", "text": "20 000 membroj en reta Esperanto-grupo"}, {"text_idx": "#000001", "text": "La Esperanto-grupo en la usona retejo Reddit nun havas pli ol 20 000 membrojn. En decembro la grupo atingis rekordon pri la kvanto de vizitoj. Ni petis la administranton Robert Nielsen rakonti pri la grupo, kiu ekzistas ekde 2008."}, {"text_idx": "#000003", "text": "Reddit estas c\u0302efe anglalingva, usona retejo, en kiu estas multaj grupoj pri diversaj temoj. G\u0302i similas al la iam populara sed nun malaperinta Esperanta retejo Klaku.net: la uzantoj afis\u0302as demandojn au\u0306 ligilojn, kiujn aliaj povas komenti kaj subteni au\u0306 malsubteni per voc\u0302dono. La pli popularaj eroj s\u0302ovig\u0302as supren en la pag\u0302o."}, {"text_idx": "#000004", "text": "La esperanta grupo estis fondita en novembro 2008 kaj fine de 2020 atingis 20 000 membrojn. La grupo estas dulingva \u2013 oni povas afis\u0302i au\u0306 en Esperanto au\u0306 en la angla. La anglan unuavice uzas komencantoj, kiuj ankorau\u0306 ne regas Esperanton."}, {"text_idx": "#000008", "text": "Lau\u0306 vi, kial indas okupig\u0302i pri la retejo?"}, {"text_idx": "#000009", "text": "\u2013 Estas bonega maniero por subteni kaj informi esperantistojn. Ofte, kiam iu kreas ion en Esperanto, la ero ricevas malmultajn vidojn, kaj tio estas seniluziiga. Per Reddit mi povas subteni tiujn kreintojn kaj kurag\u0302igi ilin. Simile, povas esti malfacile por aliaj esperantistoj trovi novajn kaj interesajn aferojn en la lingvo, do mi s\u0302atas kunigi tiujn du grupojn."}, {"text_idx": "#000010", "text": "Kiuj estas la plej oftaj temoj?"}, {"text_idx": "#000012", "text": "Kiuj estas viaj taskoj kiel administranto?"}, {"text_idx": "#000013", "text": "\u2013 Mi havas du taskojn: aldoni kaj forpreni. La unua estas neoficiala sed pli grava. C\u0302iutage mi afis\u0302as interesajn kaj bonkvalitajn esperantaj\u0302ojn por la intereso de la grupo sed ankau\u0306 por subteni la kreintojn. Ofte neniu konus tiujn erojn sen la subteno de la Reddit-grupo."}, {"text_idx": "#000014", "text": "\u2013 La dua tasko estas forpreni iujn afis\u0302ojn kiuj ne tau\u0306gas. Ekzemple se io estas spamaj\u0302o au\u0306 malg\u0302entila, mi forprenas g\u0302in. Sed dum miaj kvar jaroj kiel estro, mi elfermis nur unu homon pro malg\u0302entileco"}, {"text_idx": "#000015", "text": "\u2013 Plia grava tasko estas teni altan kvaliton por la afis\u0302oj en la grupo. En fejsbuka grupo pri Esperanto io ajn aperas kaj homoj ne havas tempon por legi c\u0302ion, do ili rigardas nur tiujn erojn, kiuj postulas la plej malaltan kvanton de energio. Mi ne volas ke tiu okazu al la Reddit\u2013grupo."}, {"text_idx": "#000016", "text": "\u2013 Tiel nomata \u201cpigra afis\u0302ado\u201d estas problemo por multaj grupoj en Reddit. Mi tre bedau\u0306ras vidi, kiam iu elspezis multe da tempo por krei interesan kaj originalan filmeton au\u0306 artikolon, sed homoj ignoras g\u0302in kaj rigardas iun bildon c\u0302ar tiu postulas multe malpli da tempo. Mi strebas akiri ekvilibron inter la pigraj afis\u0302oj popularaj kaj la afis\u0302oj kiuj postulas pli da tempo sed vere kontribuas al nia kulturo."}, {"text_idx": "#000017", "text": "\u2013 Kompreneble, kiam mi forprenas ion, iuj opinias ke ajnaj reguloj estas cenzurado. Do mi provas trovi ekvilibron inter lasi la komunumon decidi kiajn afis\u0302ojn ili volas vidi, kaj samtempe ne lasi la grupon plenig\u0302i je rubaj\u0302o."}, {"text_idx": "#000018", "text": "\u2013 Alia ekvilibro estas inter komencantoj kaj spertuloj. Kompreneble komencantoj havas multajn demandojn pri bazaj aferoj, kaj ig\u0302as tede por spertuloj respondi al la samaj demandoj denove kaj denove. Oni lernas lingvon por uzi g\u0302in, ne por senfine diskuti pri g\u0302i. Sed kompreneble oni devas subteni komencantojn kaj bonvenigi novulojn al la komunumo. Do mi kreis apartan diskutejon por gramatikaj demandoj, kaj oni demandu nur tie. Tiel eblas helpi komencatojn sen tedi la spertulojn."}, {"text_idx": "#000019", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000020", "text": "Du jardekoj kun la Esperanta Vikipedio"}, {"text_idx": "#000021", "text": "20000 anoj, kaj pli ol 10000 vizitantoj! Cxu estas kalkulo pri kiom da tiuj vizitantoj estas anoj?"}, {"text_idx": "#000022", "text": "Reddit ne donas tiun informon, sed supozeble la plejparto de vizitantoj estas anoj."}, {"text_idx": "#000023", "text": "Ial mi suspektas ke plejmulto estas ne anoj, sed scivolemuloj."}, {"text_idx": "#000024", "text": "Se estas cxirkaux 600 unikaj vizitantoj cxiujtage, estas strange ke plejmulto da afisxoj ricevas malpli ol 50 vocxdonoj, kaj treeege strange pli ol 100 vocxdonoj. La kutimo estas cxirkaux 20."}, {"text_idx": "#000025", "text": "Cxu estas iu statistiko pri kiom da homoj afisxas en la subreddito?"}, {"text_idx": "#000026", "text": "Jes, ja, nenio bona povas okazi en Esperantujo. Bonaj novaj\u0302oj nepre estas frau\u0306doj, falsaj\u0302oj au\u0306 miskomprenoj."}, {"text_idx": "#000027", "text": "Kial estas bonaj novaj\u0302o au\u0306 malbona novaj\u0302o ke estas anojnau\u0306 hazardaj vizitantoj la plejmulto da spektantoj?"}, {"text_idx": "#000028", "text": "La plimulto de homoj uzas la interreton pasive. La plejparto de homoj kiuj rigardas filmeton en Youtube ne lasos komenton au\u0306 voc\u0302donon, la plimulto de anoj de la fejsbuka grupo por Esperanto ne afis\u0302as.\nMi dubas c\u0302u grandega proporcio venas nur pro scivolemo, kio allogas ilin c\u0302iutage en relativaj similaj kvantoj?"}, {"text_idx": "#000029", "text": "Jes, certe. Ekzakte pro tio estas strange por mi alig\u0302i al grupo por partopreni neniel. Reddit ne postulas alig\u0302i al grupo por legi"}, {"text_idx": "#000030", "text": "Vere, ili simple mensogas. Neniu homo interesig\u0302as por Esperanto. Esperantistoj estas mensguloj kiuj ne havas nenion por fari krom falsigi numerojn."}, {"text_idx": "#000031", "text": "Ne, tiuj nombrojn donas Reddit, ne la administrantoj de la subredito."}, {"text_idx": "#000032", "text": "Povas esti malkonsento rilate al kie interpreti tiujn datumojn, sed la datumoj veras, pri tio mi havas nenian dubon."}, {"text_idx": "#000033", "text": "C\u0302u ni scias la nombron de c\u0302iutagaj membraj vizitantoj ?"}, {"text_idx": "#000034", "text": "Se difino de \u201cEsperanto-parolanto\u201d estas \u201ciu, kiu lernis almenaux unu Esperantan vorton (\u201csaluton!\u201d), ja estas pli ol du milionoj da Esperanto-parolantoj, laux mi."}, {"text_idx": "#000035", "text": "Estas inter 3 kaj 4 mil vidoj c\u0302iutage de c\u0302irkau\u0306 600 unikaj uzantoj"}, {"text_idx": "#000036", "text": "Krom r/Esperanto ankau\u0306 ekzistas aliaj interesaj esperantaj forumoj c\u0302e Reddit:\nankau\u0306 r/conlangs estas ege interesa, sed ili iom mals\u0302atas havi tro multe da esperantaj enhavoj en la forumo."}, {"text_idx": "#000037", "text": "Mi ne rekomendas ke oni parolu pri Esperanto en r/conlangs, ili kolerig\u0302as pro preskau\u0306 io ajn mencio de Esperanto."}, {"text_idx": "#000038", "text": "Mi havas aliajn spertojn. La forumo c\u0302efe temas pri KREI lingvojn, tial ili mals\u0302atas enhavojn pri Esperanto au\u0306 la klingonan ktp. Sed se oni havas interesan esperantan enhavon au\u0306 ekzemple teksto en Esperanto pri konstruitaj lingvoj, tio ja estas bonvena. Ili ofte havas la impreson ke Esperanto estas tro dominanta en la mondo de konstruitaj lingvoj. Ne parolu pri Esperanto, sed paroli pri Esperanto kiel ekzemplo de konstruita lingvo kaj vi ne havos multe da problemoj. Ekzemple jen afis\u0302o pri esperanto kiu estis sukcesa en r/conlangs. "}, {"text_idx": "#000039", "text": "Sed mi ne rekomendus r/conlangs al novuloj kiuj ne konas la kutimojn de Reddit c\u0302ar ili povus ricevi neatenditan negativan reagon."}, {"text_idx": "#000040", "text": "prave, sed oni ja povas legi g\u0302in."}, {"text_idx": "#000041", "text": "La angla estas la c\u0302efa lingvo parolata krom Esperanto sed oni fakte rajtas afis\u0302i diverslingve pri Esperanto, kvankam oni ne trovos multajn komprenantojn krom angle au\u0306 hispane. (Fakte estas ankau\u0306 hispana klarigo en la kapteksto de la c\u0302iusemajna demando-fadeno.)"}, {"text_idx": "#000042", "text": "Oni povus uzi aliajn lingvojn sed tio preskau\u0306 neniam okazas. 99% estas au\u0306 Esperanto au\u0306 la angla."}, {"text_idx": "#000043", "text": "Mi estas c\u0302efa E-libroservanto profesia en C\u0302inio. Kiam mia amiko diris al mi, ke kvindek ses milionoj vizitis lian novaj\u0302pag\u0302ejon kun la vorto Shijieyu = Mondlingvo(la c\u0302ino ne konas la vorton Esperanto, kaj g\u0302in nomas Mondlingvo), mi demandas, kiom da vizitintoj volas lerni nian lingvon? Li ne respondas. Fakte, min kontaktis nur unu vizitinto rekomendita de mia amiko, kaj tiu vizitinto pridemandis iom pri E-libro, kaj malaperis sen libromendo. Mi c\u0302iam lau\u0306das iun ajn propagadon, sed mi ankau\u0306 ofte demandas, kio estas nia celo c\u0302u E-propagandi au\u0306 esperantistigi iujn? Malgrau\u0306 c\u0302io mi lau\u0306das la bonegan laboron de sro Robert Nielsen! Gratulon al lia administrado efika per Reddita forumejo!"}, {"text_idx": "#000047", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]